Tallers, teatre i la VII Volta a Peu centren la programació d’Espai Dona pel 25 de novembre
2025-07-24

El Servei d’Atenció Integral a les Dones l’Ajuntament de Burjassot, Espai Dona, dirigit per la regidora Lluna Àrias, ha tancat la programació de les accions de sensibilització que es van a desenvolupar en els pròxims dies amb motiu de la commemoració, el 25 de novembre, del Dia Internacional contra la Violència de Gènere. Activitats que culminaran amb la celebració de la VII Volta a Peu contra la Violència de Gènere i les Drogodependències, “De qui depén? Depén del tu!”.

La primera de les activitats tindrà lloc el dijous 24 de novembre en el Centre Cultural Tívoli, espai municipal en el qual es posarà en escena, a les 19 hores, l’obra de teatre “Cassandra”, gràcies al gran treball desenvolupat per l’Associació Teatral Paraules i Dones, sota la direcció d’Amparo Pastor. Una entitat que tots els anys col·labora de manera molt activa en la commemoració d’aquesta data. Eixa mateixa vesprada, tindrà lloc la lectura del Manifest Reivindicatiu contra la Violència de Gènere, a càrrec cel Fòrum de Participació per la Igualtat de Gènere de Burjassot.

El mateix dia 25 de novembre, Dia Internacional contra la Violència de Gènere, Espai Dona va a habilitar un autobús gratuït perquè les veïnes i els veïns de Burjassot puguen assistir a la manifestació convocada a València. Tal com han informat des de Espai Dona, és necessari reservar plaça en l’autobús cridant al 96 390 67 18, acudint al servei, en el carrer Colom, 40 o bé enviant un correu electrònic a serveidinamitzacio@ayto-burjassot.es. Encara hi ha places disponibles. En els tres casos, els interessats a participar en la manifestació hauran d’informar si van a anar amb menors que necessiten cadira adaptada. L’eixida cap a València tindrà lloc a les 18:30h.

Com a colofó a aquestes activitats, i tal com es fa des de fa set anys, el diumenge 27 de novembre tindrà lloc la VII Volta a Peu contra la Violència de Gènere i les Drogodependències, “De qui depén? Depén del tu!”. Una marxa no competitiva i de caràcter familiar, tal com ha recordat la regidora Lluna Àrias, “no importa la teua edat ni el teu estat físic; si camines, corres, véns en patins; si véns sol o en família, acompanyat de la teua mascota o amb el teu fill en braços. L’important és que vingues per a mostrar el teu rebuig a la violència de gènere i les drogodependències”. A més, hi ha obsequi per a les primeres 750 persones que acudisquen a arreplegar el dorsal, classe i mostra d’estiraments guiats previs a la carrera i avituallament i servei de fisioteràpia davant qualsevol complicació. Des d’Espai Dona recorden que les inscripcions poden fer-se efectives, fins al 17 de novembre, en www.megustacorrer.com.

A totes aquestes activitats programades, s’uneixen els tallers de prevenció de la violència masclista que durant el mes de novembre s’estan realitzant entre les alumnes de quart de l’ESO dels diferents centres educatius del municipi, guiats pel personal tècnic d’Espai Dona i de la Unitat de Prevenció de Conductes Addictives de l’Ajuntament de Burjassot.